CELEX: 62016CN0439
Language: et
Date: 2016-08-05 00:00:00
Title: Kohtuasi C-439/16: Eelotsusetaotlus, mille on esitanud Spetsializiran nakazatelen sad (Bulgaaria) 5. augustil 2016 – kriminaalasi Emil Milevi süüdistuses

3.10.2016   
            
            
               ET
            
            
               Euroopa Liidu Teataja
            
            
               C 364/12
            
         
      Eelotsusetaotlus, mille on esitanud Spetsializiran nakazatelen sad (Bulgaaria) 5. augustil 2016 – kriminaalasi Emil Milevi süüdistuses
      (Kohtuasi C-439/16)
      (2016/C 364/07)
      Kohtumenetluse keel: bulgaaria
      
         Eelotsusetaotluse esitanud kohus
      
      Spetsializiran nakazatelen sad
      
         Põhikohtuasja kriminaalmenetluse pool
      
      Emil Milev
      
         Eelotsuse küsimus
      
      Kas siseriiklik kohtupraktika – eelkõige Varhoven Sadi (kõrgeim kassatsioonikohus) siduv arvamus (mis esitati pärast 9. märtsi 2016. aasta direktiivi 2016/343 (1) vastuvõtmist, kuid enne selle ülevõtmise tähtaja möödumist), mille kohaselt tuvastas Varhoven Sad (kõrgeim kassatsioonikohus) kõigepealt, et Euroopa inimõiguste ja põhivabaduste kaitse konventsiooni artikli 5 lõikega 4, tõlgendatuna koostoimes sama artikli lõike 1 punktiga c on vastuolus siseriiklik õigusnorm (NPK § 270 lõige 2), mis käsitleb küsimust, kas põhjendatud kahtlust, et isik on tõesti toime pannud õigusrikkumise, tuleks (menetluses, milles kontrollitakse, kas „eelvangistust“ kui sunnimeedet tuleks kriminaalmenetluse kohtuliku eeluurimise etapis pikendada või mitte) arvesse võtta või mitte, ning andis siis kohtutele õiguse otsustada, kas nad järgivad Euroopa inimõiguste ja põhivabaduste kaitse konventsiooni või mitte — on kooskõlas 3. märtsi 2016. aasta direktiivi 2016/343 artiklitega 3 ja 6 (mis käsitlevad süütuse presumptsiooni ja tõendamiskoormist kriminaalmenetlustes)?
      
         (1)  Euroopa Parlamendi ja nõukogu 9. märtsi 2016. aasta direktiiv (EL) 2016/343, millega tugevdatakse süütuse presumptsiooni teatavaid aspekte ja õigust viibida kriminaalmenetluses kohtulikul arutelul (ELT L 65, 11.3.2016, lk 1).